Elva har utspring som flere små bekker som renner ned nordsida av fjellet Čuđerášša. Elva renner derfra mot øst over en vegetasjonsfattig slette, før den går inn i det rundt 3 kilometer lange elvegjelet Heandaratávži. Den snur deretter mot nord og ut på ei ny slette, hvor den har svært lite fall og deler seg opp i flere separate løp. Elva krysser Fylkesvei 98 like før samløpet med Luoppaljohka.